ඡන්ද මධ්‍යස්ථාන 566 කදී ඡන්දය ප්‍රකාශ කරන අතර මන්ත්‍රීවරුන් 18 දෙනකු පත් කැර ගැනේ.ඡන්ද පෙට්ටි ප්‍රවාහනය කිරීම ඊයේ (07) උදෑසන සිට පස්වරුව වන තෙක් සිදු විය.මැතිවරණ රාජකාරි නිලධාරීන් සහ පොලිස් ආරක්‍ෂාව සහිතව මෙම කටයුතු සිදු කළ බව ප්‍රාදේශීය වාර්තාකරුවෝ පැවසූහ.මැතිවරණ රාජකාරි සඳහා පොලිසිය පොලිස් නිලධාරීන් 21000 ක් යොදවා ඇති බවත්, පොලිස් විශේෂ කාර්ය බළකාය ද හදිසි අවස්ථාවන් සඳහා ඒ ඒ ප්‍රදේශවල ස්ථාන ගත කැර ඇති බව පොලිස් ප්‍රකාශක ජ්‍යෙෂ්ඨ පොලිස් අධිකාරි අජිත් රෝහණ මහතා පැවසීය.ජංගම මුර සේවා සහ සිවිල් ඇඳුමෙන් සැරසුණු පුද්ගලයන් ද, විශේෂ ආරක්‍ෂක වැඩපිළිවෙළක් ද ඡන්දය පැවැත්වෙන ප්‍රදේශවලට යොදවා ඇතැයි අජිත් රෝහණ මහතා පැවසීය.මැතිවරණය නිරීක්‍ෂණයට මෙවරත් පැෆරල් සංවිධානය විසින් පුළුල් වැඩපිළිවෙළක් යොදා ඇති බවත්, පළාත් තුනේ සියලු ඡන්ද මධ්‍යස්ථාන ආවරණය වන පරිදි එය ක්‍රියාත්මක කරන බවත්, පැෆරල් සංවිධානයේ විධායක අධ්‍යක්‍ෂ රෝහණ හෙට්ටිආරච්චි මහතා පැවසීය.මෙවර මැතිවරණ ප්‍රචණ්ඩ ක්‍රියා අඩු වී ඇති බව පොලිස් මැතිවරණ නිරීක්‍ෂණ කාර්යංශය පවසයි.